CELEX: C2004/262/63
Language: et
Date: 2004-10-23 00:00:00
Title: Kohtuasi T-276/04: Compagnie Mairtime Belge N.V./S.A. 8. juuli 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/32
            
         Compagnie Mairtime Belge N.V./S.A. 8. juuli 2004. aasta hagi Euroopa Ühenduste Komisjoni vastu
   (Kohtuasi T-276/04)
   (2004/C 262/63)
   Kohtumenetluse keel: prantsuse
   Compagnie Mairtime Belge N.V./S.A., asukoht Anvers (Belgia), esitas 8. juulil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on avocat Denis Waelbroeck.
   Hageja palub esimese astme kohtul:
   
               —
            
            
               tühistada komisjoni 30. aprilli 2004. aasta otsus asjades COMP/D2/32.450 ja 32.448, millega määrati hagejale rahatrahv EÜ asutamislepingu artikli 82 rikkumise eest, või vähemalt oluliselt vähendada trahvisummat;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   23. detsembri 1992. aasta otsusega 93/82/EMÜ määras komisjon EÜ asutamislepingu artiklite 85 ja 86 (praegu artiklid 81 ja 82) menetluse alusel teiste hulgas hagejale rahatrahvi. Pärast hageja kaebust tühistas Euroopa Kohus 16. märtsi 2000. aasta kohtuotsusega (1) komisjoni otsuse trahvi puudutava osa. Kohtuotsuse järgselt võttis komisjon vastu vaidlustatava otsuse, määrates hagejale samade rikkumiste eest 3 400 000 euro suuruse trahvi.
   Viimatinimetatud otsuse tühistamiseks esitatud hagi toetuseks väidab hageja, et komisjon võttis teise otsuse vastu väljaspool mõistlikku tähtaega ja oli järelikult tegutsemisega hiljaks jäänud. Hageja väidab samuti, et komisjon rikkus tema kaitseõigusi, avades menetluse uuesti vaid rahatrahvi küsimuses. Hageja sõnul peab komisjon trahvi määrates rikkumisi uuesti hindama uue otsuse tegemise ajal ega tohi hinnangutes tugineda 12 aasta tagusele faktide hindamisele nagu käesolevas asjas. Hageja väidab samuti, et rahatrahv oli põhjendamatu, sest rikkumisi ei ole tuvastatud. Lõpetuseks nendib hageja, et vaatluse all olev rahatrahv on diskrimineeriv, ebaproportsionaalne, rikub komisjoni tavapraktikat ja tegemist on võimu kuritarvitamisega. Hageja palub arvesse võtta asjaolu, et peaaegu kogu trahvisumma määrati talle turgu valitseva seisundi väidetava kuritarvitamise eest, mille pani toime konverents, kus tal on vähem kui üks kolmandik õigustest.
   
      (1)  Liidetud kohtuasjad C-395/96 P ja C-396/96 P.